ཕྱི་ལོ་༢༠༡༦ལོར་བལ་ཡུལ་གྱི་སྲིད་བློན་ཀེད་པེ་ཤཱར་མ་ཨོ་ལེ་ཡིས་པེ་ཅིན་ལ་འབྲེལ་བ་དམ་ཟབ་བཙུགས་པ་ནས་བཟུང་རྒྱ་ནག་གི་གྲུ་ཁ་དང་ལམ་ཁ་མང་པོ་ཞིག་ནས་ཚོང་འབྲེལ་ཤུགས་ཆེ་རུ་བཏང་ཡོད་སྟབས།དེ་སྔོན་བལ་ཡུལ་རྒྱ་གར་ལ་ཤུགས་ཆེན་བརྟེན་ཡོད་པའི་གནས་སྟངས་ལ་འགྱུར་བ་འགྲོ་བཞིན་ཡོད་པ་དང་།མ་འོངས་པར་མེ་འཁོར་ལྕགས་ལམ་ཤར་སྐྱོད་ཐུབ་པ་ཡིན་ན།དཔལ་འབྱོར་ཙམ་མ་ཟད་ཆབ་སྲིད་སོགས་ཀྱི་ཐོག་ནས་ཀྱང་རྒྱ་ནག་ལ་སྔར་ལས་ཤུགས་ཆེན་བརྟེན་དགོས་པ་ཞིག་ཆགས་རྒྱུ་ཡིན་པའི་ཚོད་དཔག་བྱེད་ཀྱི་ཡོད་པ་རེད།